Oskar Garstein

Oskar Garstein (født 1924 i Beijing i Kina, død 30. april 1996 i Oslo) var en norsk historiker som spesialiserte seg på motreformasjonen i Skandinavia.
Garstein ble født i Beijing, der foreldrene hans var misjonærer for Frelsesarmeen. Han gikk på engelsk-amerikansk skole i Beijing til familien vendte hjem til Norge i 1939. 
Under krigen deltok han i Hjemmefrontens arbeid.Etter studier på Menighetsfakultetet i Oslo ble han cand.theol. og prest i Den norske kirke. Han fant seg ikke til pass med dette, og slo dermed inn på en ny yrkesvei som lærer og historisk forsker. Han underviste ved Aars og Voss gymnas til det ble revet og Hotel Scandinavia ble bygget på tomten. Da fortsatte han som lektor ved Oslo katedralskole fra 1969 til 1994. 


== Avhandlinger ==
Han tok doktorgrad i teologi i 1953 med en avhandling om Cort Aslakssøn.
I 1965 tok han doktorgraden i filosofi på sine studier om forsøkene pavestolen og de katolske stormakter i Europa gjorde på å vinne de skandinaviske land tilbake til Romerkirken. Avhandlingen utgjør første bind i et flerbindsverk om dette.
Hans hovedinteresse for tiden etter reformasjonen gav seg utslag i forskningsverket Rome and the Counter Reformation in Scandinavia.
Hans siste bok, om den norske jesuitten Klosterlasse kom ut etter hans død.


== Verker i utvalg ==
«Vatikanbiblioteket : noen praktiske bemerkninger», i Luthersk Kirketidende 88, 1953, s. 84-87.
«Forholdet mellom det alminnelige prestedømme og det kirkelige embete i Luthers teologi». Prøveforelesning for doktorgraden, selvvalgt emne, holdt 11. mai 1954. Norsk teologisk tidsskrift 55, 1954, s. 65-88
(oversettelse:) Axel Hambræus: Marit: Fortellinger om en tapper kvinne fra Dalarne Oslo :Indremisjonsforlaget, 1955
«Maktbalansen mellom protestanter og katolikker i England under dronning Elizabeth I». Prøveforelesning for den filosofiske doktorgrad ved Universitetet i Oslo, holdt 28. april 1965, i: Tidsskrift for teologi og kirke 36, 1965. s. 208-222
Rome and the Counter Reformation in Scandinavia (fire bind, 1965-1992)
Epistolarium Commercium P. Laurentii Nicolai Norvegi S.J. Aliaque Quaedam Scripta De Manu Eius (redigert sammen med Johs. J. Duin), i serien Norvegia Sacra, bind XXIII, Oslo:St. Olavs Forlag, 1980 ISBN 82-7024-025-7
«Reformasjon og motreformasjon i Norge : en skisse». Artikkelen er et sammendrag av tre gjesteforelesninger holdt ved Menighetsfakultetet, høsten 1964. Tidsskrift for teologi og kirke 37, 1966, s. 209-244
(Sammen med Johannes Joseph Duin:) «Nattverdmaleriet fra Aertzenatelieret i Andebu kirke: En gave fra Klosterlasses far?», i Norsk Teologisk Tidsskrift 75, 1974: s. 141-157.
Mariu-klaustr i Høfudey: Cistercienserklostret på Hovedøya vigslet til Den hellige Jomfru Maria og til martyrkongen St. Edmund av East Anglia i England, Oslo:Oslo Katedralskole, 1990
«Undergrunnskirken 1537-1814», s. 85-141, i Den katolske kirke i Norge (red. John W. Gran, Erik Gunnes, Lars Roar Langslet), Oslo 1993
Vinjeboka. Den eldste svartebok fra norsk middelalder, oversatt av Oskar Garstein. Oslo:Solum Forlag, 1993
Klosterlasse: Stormfuglen som ville gjenerobre Norden for katolisismen, i serien Thorleif Dahls kulturbibliotek, Oslo:Aschehoug. 1998 (posthumt utgitt) ISBN 82-03-17984-3


== Referanser ==